- Altså, jeg ser ikke ret mange der hedder Jensen, Sørensen eller Nielsen. Men det ligner jo de andre divisionsklubber, siger Majken Højfeldt om Jammerbugt FC. Også Bruno Jacobsen fra Hune undrer sig over, at der ikke er flere spillere fra Danmark på holdet. - Det er da lidt kedeligt. Der går mange unge rundt lokalt der kunne bruge en chance, Spillertruppen på 25 mand hos 1. divisionsholdet Jammerbugt FC indeholder rigtig mange forskellige nationaliteter. Fem af dem danske, én lokal, mens resten kommer fra udlandet. Nu råber borgmester Mogens Christen Gade (V) i Jammerbugt Kommune op, for han vil have flere lokale spillere klubben, der spiller i 1. division. - Vi synes, der skal være en lokal forankring i vores klub. Det er med til at give et ejerskab både i forhold til sponsorere, Jammerbugt Kommune og klubbens tilhængere, lyder det. Kan ikke få danskere Sidste år købte den tyske investor Klaus Muller fodboldklubben Jammerbugt FC – og med ét blev klubbens milliongæld sløjfet. De bedste danske spillere, spiller i andre lande på grund af pengene, siger Klaus-Dieter Müller. Klubben har - ifølge ejeren - flere gange oplevet, at danske fodboldspillere har sagt nej tak til spille i klubben. Økonomi og bopæl Ifølge Klaus Muller er det slet ikke muligt at opfylde borgmesterens ønske om at fylde holdet med primært lokale spillere – det handler nemlig om løn og om området Ejeren fortæller, at de havde to danske spillere takkede pænt nej, efter de spurgte ind til, hvad Jammerbugt er for et sted, og hvor de kunne bo. Men der er dog fem danske spillere på det blandede hold Jammerbugt FC – én af dem nordjyske Emil Arendrup Nielsen - Man lærer noget nyt hver dag. Spansk fransk eller afrikansk, fortæller han om hverdagen i klubben. Kommunal støtte i fare Nu forlanger borgmesteren i Jammerbugt Kommune at se flere lokale talenter på banen – ellers overvejer han at trække den kommunale støtte til klubben. Hvorfor er det din opgave at blande sig i, hvordan spilleropstllingen i Jammerbugt skal se ud? - Det er det lidt, fordi når man tænker på årsagen til Jammebugt FCs fantastiske karierre, igennem både 2. og 1. division, så er det også vigtigt, at vi giver den markering med, at det skla være et lokalt præget hold. På baggrund af debatten blev der onsdag eftermiddag afholdt et møde mellem borgmester Mogens Christen Gade (V) og den tyske klubejer. Til TV2 Nord, siger ejeren, at mødet gik godt, og at der var forståelse fra kommunens side i forhold til spiller-situationen i klubben. Jammerbugt Kommune har i dag en aftale med Jammerbugt FC, hvor klubben får godt 200.000 kroner over ni måneder til at markedsføre kommunen.

Referat:
Fem nordjyske spillere er alt 1. divisionsklubben Jammerbugt FC har på holdkortet for denne sæson, og det er ikke godt nok, mener borgmester Mogens Christen Gade (V).